open-index/open-wikipedia-markdown huggingface dataset:
Alex Greenwood

**Alex Greenwood** (s. 7. syyskuuta 1993) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa 25. heinäkuuta 2025 mennessä 104 maaottelua ja tehnyt niissä seitsemän maalia. Hän voitti EM-kultaa vuonna 2022 sekä saavutti MM-hopeaa vuonna 2023 ja MM-pronssia vuonna 2015. Hän kuului EM-kilpailuissa 2017 välieriin yltäneeseen joukkueeseen ja MM-kilpailuissa 2019 neljänneksi sijoittuneeseen joukkueeseen.

Greenwood esiintyi ensimmäisen kerran Englannin naisten maajoukkueessa maaliskuussa 2014. MM-kilpailuissa 2015 hän pelasi kahdessa alkulohko-ottelussa sekä pronssiottelussa. EM-kilpailuissa 2017 hän pelasi vain merkityksettömässä alkulohko-ottelussa Portugalia vastaan. MM-kilpailuissa 2019 hän pelasi avauskokoonpanossa neljässä Englannin seitsemästä ottelusta ja teki maalin neljännesvälieräottelussa Kamerunia vastaan. EM-kilpailuissa 2022 hän tuli viidessä ottelussa vaihdosta kentälle ja voitti kultaa. MM-kilpailuissa 2023 Greenwood pelasi täydet minuutit joukkueensa kaikissa seitsemässä ottelussa ja saavutti hopeaa.

Greenwood pelasi sadannen maaottelunsa EM-kilpailuissa 2025 Englannin ensimmäisessä alkulohko-ottelussa Ranskaa vastaan.

Seuratasolla Greenwood edustaa Manchester Cityä. Aiemmin hän pelasi viisi kautta Evertonissa, kauden 2016 Notts Countyssa, kolme kautta Liverpoolissa, kauden 2018–2019 Manchester Unitedissa ja kauden 2019–2020 ranskalaisseura Olympique Lyonnais'ssa.

## Lähteet
* 
* 

### Viitteet

## Aiheesta muualla
Al Thornton

**Al Thornton** (s. 7. joulukuuta 1983 Perry, Georgia) on yhdysvaltalainen koripalloilija.

Pienenä tai isona laitahyökkääjänä pelaavan Thorntonin varasi  14. vuorolla Los Angeles Clippers, jota Thornton edusti kolmen kauden ajan. Tulokaskaudellaan 2007–2008 hänet valittiin . Clippersin jälkeen hän pelasi NBA:ssa vielä Washington Wizardsin ja Golden State Warriorsin joukkueissa. Vuodesta 2012 lähtien Thornton on pelannut ympäri maailmaa. Thorntonin serkku Marcus Thornton on myös ammattilaiskoripalloilija.

## Lähteet

* Al Thornton NBA Stats Basketball-Reference.com 
* Al Thornton Stats College Basketball at Sports-Reference.com 
* Profiili  nba.com 

### Viitteet
Jo Potter

**Josanne ”Jo” Potter** (s. 13. marraskuuta 1984 Mansfield) on englantilainen jalkapalloilija, pelipaikaltaan keskikenttäpelaaja. Hän on pelannut Englannin naisten maajoukkueessa huhtikuun 2018 loppuun mennessä 35 maaottelua ja tehnyt niissä kolme maalia. Hän saavutti MM-pronssia vuonna 2015 ja pelasi EM-kilpailuissa 2017 Englannin selviytyessä välieriin.

Potter esiintyi ensimmäisen kerran Englannin naisten maajoukkueessa syyskuussa 2004. MM-kilpailuissa 2015 hän pelasi yhdessä alkulohko-ottelussa ja pronssiottelussa. EM-kilpailuissa 2017 hän pelasi kahdessa alkulohko-ottelussa.

Seuratasolla Potter edustaa Readingiä, jonne hän siirtyi Notts Countysta vuonna 2017. Aiemmin hän on edustanut pitkään muun muassa Birmingham Cityä.

## Lähteet
* 
* 

### Viitteet
Rusotemppelipuu

**Rusotemppelipuu** (*Plumeria rubra*) on kausivihanta tropiikin pensas tai puu. Lajia kasvatetaan yleisesti koristepuuna.

## Ulkonäkö ja koko

Rusotemppelipuu kasvaa parhaimmillaan 10 metriä korkeaksi puuksi. Puu haarautuu lähes dikotomisesti eli halkihaaraisesti, mikä tekee kasvutavasta hieman kynttelikköä muistuttavan. Latvus on pyöreähkö tai hieman sateenvarjomainen. Oksat ovat lyhyitä ja turvonneita. Vahingoittuessaan rusotemppelipuun rungosta ja oksista vuotaa runsaasti myrkyllistä maitiaisnestettä. Suurina määrinä maitiaisneste on jopa tappavaa.

Lehdet ovat tanakoita, suikeita, ehytlaitaisia ja voimakassuonisia. Sivusuonet myötäilevät keskisuonta ennen kääntymistään lehden reunaan. Rusotemppelipuun kukat ovat suurehkoja, halkaisijaltaan jopa 10 senttimetrin kokoisia. Kukat ovat vahamaisia, hieman torvimaisia ja voimakastuoksuisia. Terälehtiä on viisi ja ne ovat muodoltaan pyöreähköjä tai pitkulaisia Kukkien väri vaihtelee lajikkeesta riippuen. Ne voivat olla valkoisia ja keltakeskustaisia, keltaisia, vaaleanpunaisia, vaalean viininpunaisia sekä lohenpunaisia. Kukissa ei ole lainkaan mettä, mutta niiden voimakas makea tuoksu ja värit houkuttelevat pölyttäjiä. Kahteen osaan halkeava hedelmä on jopa 30 cm pitkä, kapea, ruskea ja kuivakuorinen. Hedelmät ovat pareittain. Siemenet ovat lenninsiivellisiä.

## Levinneisyys
Rusotemppelipuu on alkujaan kotoisin Länsi-Intian saaristosta. Nykyään se on levinnyt kaikkialle tropiikkiin ja subtropiikkiin. Etenkin Aasiassa ja Havaijilla se on suosittu viljelylaji.

## Käyttö
Rusotemppelipuuta, kuten useita muitakin temppelipuulajeja, käytetään laajasti koristepuuna niiden kauniiden, tuoksuvien kukkiensa takia. Puun kukkia kerätään koristeiksi esimerkiksi vesialtaisiin. Havaijilla eri temppelipuulajien kukkia käytetään kukkaseppelten eli leiden valmistamiseen. Yksi lei saattaa sisältää jopa 300 kukkaa. Aasiassa temppelipuita on istutettu varsinkin temppeleiden ympäristöön, johon myös lajin nimi monissa kielissä viittaa.

## Lähteet
* *Lomakasvio. Trooppisten kasvien tunnistusopas*. Toim. Tran Minh, Mirjami & Laaka-Lindberg, Sanna & Junikka, Leo. 2. tarkistettu painos. Kustannusosakeyhtiö Moreeni, 2014.

### Viitteet

## Aiheesta muualla
* Suomen Lajitietokeskus: Rusotemppelipuu – ''Plumeria rubra''
Carl Landry

**Carl Christopher Landry** (s. 19. syyskuuta 1983 Milwaukee, Wisconsin) on yhdysvaltalainen koripalloilija. Hän on pelannut NBA:ssa vuodesta 2007 lähtien.

Isona laitahyökkääjänä pelaavan Landryn varasi  31. vuorolla Seattle SuperSonics. Landry aloitti NBA-uransa pelaamalla Houston Rocketsissa vuosina 2007–2010. Tulokaskaudellaan 2007–2008 hänet valittiin . Houstonin jälkeen Landry on edustanut muun muassa Sacramento Kingsiä. Landryn pikkuveli Marcus Landry on myös ammattilaiskoripalloilija.

## Lähteet

* Carl Landry NBA Stats  Basketball-Reference.com 
* Carl Landry Stats College Basketball at Sports-Reference.com 
* Profiili nba.com 

### Viitteet
Onnenetsijä

**Onnenetsijä** on Jari Sillanpään vuonna 1999 julkaistu viides studioalbumi. Albumi nousi ensimmäisellä listaviikollaan syyskuussa 1999 Suomen virallisen albumilistan ensimmäiseksi. Yhteensä *Onnenetsijä* oli albumilistalla 12 viikon ajan. Albumi on yli 43&nbsp;400 kappaleen myynnillään myynyt platinaa. 

Albumin ensimmäisenä singlenä julkaistiin Mika Toivasen säveltämä ja Pekka Laaksosen sanoittama kappale ”Lauluni”, joka nousi toukokuussa 1999 Suomen virallisen singlelistan toiseksi. Kesällä 1999 julkaistu toinen single ”Kuuleeko Eero” oli parhaimmillaan singlelistan 12:s sekä radioiden viidenneksi soitetuin kappale. Kolmas single, albumin nimikappale, ”Onnenetsijä” nousi puolestaan radioiden kahdeksanneksi soitetuimmaksi kappaleeksi.

## Kappaleet

## Lähteet
Moonfall

**Moonfall** on suomalaisen Jukka Tapanimäen kehittämä 3D-vektorigrafiikoilla toteutettu avaruuskaupankäynti- ja taisteluvideopeli, joka on saanut inspiraationsa *[[Elite]]stä*. 21st Century Entertainment Ltd. julkaisi sen Commodore 64:lle vuonna 1991.

Pelin julkaisu myöhästyi useita vuosia alkuperäisestä aikataulustaan, ja muun muassa pari vuotta aikaisemmin julkaistu *[[Space Rogue]]* oli toteutettu jo polygonigrafiikalla. Talousongelmiin ajautunut pelin alkuperäinen julkaisija Hewson maksoi Tapanimäelle vain puolet alkuperäisestä sovitusta julkaisupalkkiosta. *Moonfall* jäi Tapanimäen viimeiseksi kehittämäksi peliksi.

## Asetelma
Pelissä avaruusmatkaajat saapuvat vuosikymmenten jälkeen vieraaseen tähtijärjestelmään, jossa maankaltaisen planeetan paikalla on asteroideja. Muukalaiset kaappaavat matkaajat ennen siirtokunnan perustamista. Pelaaja orjuutetaan, ja paljon töitä tehtyään palkitaan kauppalisenssillä ja avaruusaluksella. 

## Vastaanotto
Juho Kuorikosken mukaan peli ei ole "aivan *Eliten* tasoinen taideteos". Avaruustaisteluita hän kutsui *Eliteä* vauhdikkaammiksi. Kuorikosken mukaan peli olisi ollut 1980-luvulla julkaistuna "käänteentekevä suomalaispeli".

## Lähteet
*
### Viitteet

## Aiheesta muualla
*
Ian Bohen

**Ian Stuart Bohen** (s. 24. syyskuuta 1976 Carmel, Kalifornia, Yhdysvallat) on yhdysvaltalainen näyttelijä. Hän on ollut mukana monissa tunnetuissa televisiosarjoissa, mutta parhaiten hänet tunnetaan roolistaan nuortensarjassa *[[Teen Wolf (vuoden 2011 televisiosarja)|Teen Wolf]]*, jossa hän esitti Peter Hale -nimistä ihmissutta vuosina 2011–2017. 

## Elämä ja ura
Bohen syntyi ja kasvoi Kaliforniassa. Hän aloitti elokuvauransa vuonna 1993 lyhytelokuvassa *Delivering*, ja sen jälkeen hänet on nähty usein valkokankaalla, esimerkiksi elokuvassa *[[Wyatt Earp (elokuva)|Wyatt Earp]]*, sekä televisiosarjoissa kuten *[[Hercules (televisiosarja)|Hercules]]*, *[[Erilaiset ystävät]]* ja *[[Mad Men]]*. Hänen uusimpia roolejaan *Teen Wolfin* lisäksi ovat olleet muun muassa roolit sarjoissa *[[Vankikarkurit]]* ja *[[Rikoksista pahin]]*.

*Teen Wolfissa* Bohen esitti ensimmäisen kauden päävihollista, mutta hahmo palasi sarjan toiselle kaudelle auttaen päähenkilöitä. Bohen esiintyi sarjassa tiuhaan sen loppuun asti.

## Aiheesta muualla
*
The River (kappale)

**The River** on amerikkalaisen laulaja-lauluntekijä Bruce Springsteenin tekemä ja levyttämä kappale. Se oli hänen viidennen *[[The River (albumi)|The River]]* -albuminsa nimikkosingle ja se oli hitti tietyissä osissa Eurooppaa. Se ylsi sijalle 25 Alankomaiden listoilla, sekä ylsi top 10:een Ruotsissa ja Norjassa. Singlen B-puoli oli joko "Independence Day" tai "Ramrod", maasta riippuen.

## Historiaa
Kappale levytettiin The Power Stationilla, New Yorkissa, joko vuoden 1979 heinä -tai elokuussa. Se esitettiin ensimmäisen kerran keikalla 21. syyskuuta 1979. Kappaleessa käytetään piinavaa huuliharppuosiota, joka toimii jollakin tavalla edelläkävijänä hänen seuraavan, *[[Nebraska (albumi)|Nebraska]]* -albuminsa tyylille. Kertosäkeen kielikuvat ja kappaleen loppu saivat inspiraationsa Hank Williamsin vuoden 1950 hitistä, "Long Gone Lonesome Blues". Sanoitus kertoo nuoresta parista, joka muistuttaa Springsteenin sisarta ja hänen aviomiestään.

Kappaletta ei julkaistu singlenä Yhdysvalloissa, mutta se julkaistiin singlenä vuoden 1981 toukokuussa monissa läntisen Euroopan maissa. Se pääsi sijalle 35 Ison-Britannian singlelistalla. Se ylsi myös sijalle 24 Irlannin singlelistalla, sijalle 10 Ruotsin singlelistalla, sijalle 6 Tanskan Top 20 -listalla, sekä sijalle 5 Norjan singlelistalla. Yhdysvalloissa kappale sai huomattavasti radiosoittoa ja siitä tuli yksi Springsteenin tunnetuimmista kappaleista. Kappale sisältyy hänen molempiin *[[Greatest Hits (vuoden 1995 albumi)|Greatest Hits]]*, sekä *[[The Essential Bruce Springsteen]]* kokoelma-albumeihinsa.

"The River", ja muutama muu kappale *[[The River (albumi)|The River]]* -albumilta, kuten "Wreck on the Highway" ja "Stolen Car" merkkasivat uutta suuntaa Springsteenin lauluntekemiselle: nämä balladit olivat täynnä toivottomuuden tunnetta ennakoiden hänen seuraavaa *[[Nebraska (albumi)|Nebraska]]* -albumia. Bruce Springsteen itse on huomauttanut, että "Wreck on the Highway" on yksi niistä kappaleista, jotka saivat käyntiin uuden vaihteen hänen lauluntekemisen tyylissään, yhdistäen  *The River* -albumin *Nebraska* -albumiin.

## Jälkimaine
Vuonna 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”The River” ylsi kyselyn kokonaistuloksissa sijalle 52.

## Lähteet
Michael Hartfield

**Michael ”Mike” Hartfield** (s. 29. maaliskuuta 1990 Manchester, Connecticut) on yhdysvaltalainen pituushyppääjä. Hän edustaa Ohion osavaltionyliopiston yleisurheilujoukkuetta.

Hartfield rikkoi vuonna 2013 Jesse Owensin nimissä olleen, 77 vuotta vanhan Ohion osavaltionyliopiston ennätyksen pituushypyssä. Tuolloin Hartfield hyppäsi 815 cm. Hartfield hyppäsi ennätyksensä 834 cm Baie Mahaultissa Guadeloupella toukokuussa 2016. Heinäkuussa 2015 hän voitti ensimmäistä kertaa urallaan Timanttiliiga-osakilpailun Pariisissa tuloksella 819 cm. Pekingin MM-kilpailuissa 2015 hän jäi loppukilpailussa ilman tulosta.

Hartfield on juossut 100 metriä parhaimmillaan aikaan 10,59.

## Henkilökohtaiset ennätykset
**Ulkoradoilla**
* Pituushyppy: 834 (Baie Mahault 2016)
* 100 metriä: 10,59 (Peking 2015)

**Sisäradoilla**
* Pituushyppy: 798 (Columbus 2013)

## Lähteet
Maailmankirjallisuuden kultainen kirja

**Maailmankirjallisuuden kultainen kirja** on 7-osainen suomalainen kirjallisuusantologia, joka julkaistiin vuosina 1930–1954. Teossarjaan koottiin näytteitä maailmankirjallisuudesta. Sarjan päätoimittajina olivat Rafael Koskimies ja Martti Haavio, ja teoksen kustansi WSOY.

## Taustaa
Käännöskirjallisuus oli toiminut 1800-luvun kansallisessa snellmanilaisessa hankkeessa oman suomalaisen kansalliskirjallisuuden edistämiskeinona. Maailmankirjallisuuden keskeisiä teoksia pyrittiin suomentamaan järjestelmällisesti ja siten edistämään sivistystä ja kansanvalistusta. Voimavarojen vähäisyys ja 1930-luvun talouspula kuitenkin rajoittivat laajamittaisia suomennoshankkeita. Niinpä 1920-luvulta lähtien alettiin julkaista erilaisia kirjallisia antologioita, kuten *Suomen kansalliskirjallisuus* (15 osaa) ja *Suomen kansan aikakirjat* (10 osaa). Antologioiden avulla voitiin tarjota nopeasti laaja valikoima parasta luettavaa.

*Maailmankirjallisuuden kultainen kirja* sai alkunsa 1920-luvulla, ja viisi ensimmäistä osaa julkaistiin 1930-luvun aikana. Sarjan laatua edesauttoi se, että WSOY oli selvinnyt lamavuosista paremmin kuin muut suomalaiset kustantamot ja osien toimittajiksi saatiin akateemisesti koulutettuja kirjallisuustieteilijöitä. Sarjan teoksiin otettiin olemassa olevia suomennoksia sekä käännettiin runsaasti näytteitä. Naisten osuus teossarjan tekijäkunnassa oli huomattava, ja esimerkiksi Elina Vaaran ja Aale Tynnin kääntäjänura alkoi *Maailmankirjallisuuden kultaisesta kirjasta*.

## Osien rakenne
Sarjan kukin osa keskittyy tietyn kielialueen kirjallisuuteen, ja osaan on koottu runsaasti näytteitä eri kirjailijoilta: runoja, proosa- ja näytelmäkatkelmia. Jokaisessa osassa on esipuhe, ja jokainen kirjailija esitellään lyhyesti. Näytteet on järjestetty kirjailijoiden syntymävuoden mukaan.

Maantieteelliset alueet muodostavat oman osionsa. Esimerkiksi *Englannin kirjallisuuden kultaisessa kirjassa* brittiläiset kirjailijat ja yhdysvaltalaiset kirjailijat esitellään erikseen.

## Osien luettelo

* *Saksan kirjallisuuden kultainen kirja.* Toimittanut Rafael Koskimies. 824 sivua. 1930
* *Skandinavian kirjallisuuden kultainen kirja.* Toimittaneet Anna-Maria Tallgren, Martti Haavio, Kalle Sandelin. 1&nbsp;143 sivua. 1930
* *[[Englantilaisen kirjallisuuden kultainen kirja]].* Toimittanut Eino Railo. 1&nbsp;019 sivua. 1933 digitoituna Projekti Lönnrotissa (zip)
* *[[Ranskan kirjallisuuden kultainen kirja]].* Toimittanut Anna-Maria Tallgren. 813 sivua. 1934
* *Slaavilaisten kirjallisuuksien kultainen kirja.* Toimittanut V. K. Trast. 917 sivua. 1936
* *Italian kirjallisuuden kultainen kirja.* Toimittanut Tyyni Tuulio. 743 sivua. 1945
* *[[Espanjan ja Portugalin kirjallisuuden kultainen kirja]]*. Toimittanut Tyyni Tuulio. 735 sivua. 1954

## Lähteet

*
Järvenpään kaupunginkirjasto

Järvenpään kaupunginkirjasto on Järvenpäässä toimiva yleinen kirjasto. Järvenpään kaupunginkirjasto on perustettu vuonna 1932 ja nykyiseen rakennukseensa se siirtyi vuonna 1987. Kirjasto sijaitsee Järvenpään aseman vieressä, vastapäätä Järvenpää-taloa. Kirjastorakennuksesta löytyy myös Järvenpään taidemuseo.

## Aineisto ja palvelut
Kirjaston palvelut ovat maksuttomia ja vapaasti kaikkien käytettävissä. Joihinkin palveluihin tarvitaan oma kirjastokortti. Kirjaston kokoelmista löytyy muun muassa kirjoja, lehtiä, elokuvia, äänitteitä, musiikkia ja pelejä. Kirjaston aineistoa voi selata ja varata Kirkes-verkkokirjastosta. Kirjasto tarjoaa myös luku- ja opiskelupaikkoja sekä erilaisia tapahtumia ja näyttelyitä. Asiakkaiden käytössä on myös tietokoneita, skanneri sekä kopiointi- ja tulostuslaite.

## Kirkes-kimppa
Järvenpää kaupunginkirjasto kuuluu Keski-Uudenmaan Kirkes-kirjastokimppaan yhdessä Tuusulan, Mäntsälän ja Keravan kirjastojen kanssa. Kirkes-kirjastokimppa tarjoaa käyttäjilleen muun muassa verkkokirjastopalveluja kuten e-kirjoja, sanoma- ja aikakauslehtiä sekä elokuva- ja musiikkipalveluja.
## Lähteet

## Aiheesta muualla
*Kirjaston verkkosivut
*https://kirkes.finna.fi
Herman Wiirretjärvi

**Herman Wiirretjärvi** (20. lokakuuta 1934 Oulainen – 15. helmikuuta 1986 Merijärvi) oli Merijärven Pyhänkoskella elänyt suomalainen taidemaalari. Hän oli opiskellut vuodesta 1960 Suomen taideakatemiassa ja palasi Pyhänkoskelle myllärinä toimineen isänsä kuoleman jälkeen 1963. Wiirretjärven tyyliä on kuvailtu ekspressionistiseksi. Ennen uraansa taiteilijana hän työskenteli hitsaajana ja komennusmiehenä. Wiirretjärven ateljee sijaitsi Pyhänkosken rannassa ja on nimeltään Kaunola. Wiirretjärvi on haudattu Pyhänkosken hautausmaalle.

## Lähteet

## Aiheesta muualla
* Herman Wiirretjärvi suomalaisen kuvataiteen bibliografia Kirjavassa
* Herman Wiirretjärvi Finnassa
Ondine (elokuva)

**Ondine** (televisioesityksessä *Merenneito*) on vuonna 2009 ensi-iltansa saanut irlantilainen draamaelokuva. Elokuvan on käsikirjoittanut Neil Jordan, ja sen pääosia näyttelevät Colin Farrell sekä Alicja Bachleda. Elokuva on kuvattu Castletownberessa, Irlannissa. Elokuvassa kalastaja löytää merestä salaperäisen nuoren naisen, jonka hän alkaa epäillä myöhemmin olevan "selkie" tai merenneito.

Elokuvan ensi-ilta Yhdysvalloissa oli osa Toronton elokuvajuhlia, jotka järjestettiin 14. syyskuuta 2009. Euroopan ensi-ilta oli 18. helmikuuta 2010 Dublinissa, Irlannissa.

Elokuvassa kuullaan muun muassa islantilaisen yhtyeen Sigur Rósin ja irlantilaisen folk-muusikon Lisa Hanniganin musiikkia. Sigur Rósin kappale *All Alright* on tärkeä osa elokuvan juonta.

## Näyttelijät

## Lähteet

## Aiheesta muualla
* Elokuvan viralliset verkkosivut. 
* 
* 
* ''Ondine'' Box Office Mojo -sivustolla. 
* ''Ondine'' Rotten Tomatoes -sivustolla. 
* ''Ondine'' Metacritic -sivustolla. 
* Timo Peltonen: Aalloista nousee venus. *Helsingin sanomat* 18.10.2013.
Darren Mattocks

**Darren Mattocks** (s. 2. syyskuuta 1990 Portmore) on jamaikalainen jalkapalloilija. Hän edustaa Vancouver Whitecapsia, joka pelaa Yhdysvaltain ja Kanadan yhteisessä sarjassa MLS:issa. Hän on pelipaikaltaan hyökkääjä. 

Mattocks pelasi Akronin yliopiston joukkueessa junioriotteluja vuosina 2010–2011. Vuonna 2010 hän teki 18 maalia 25 ottelussa ja vuonna 2011 hän teki 21 maalia 22 ottelussa. Vuonna 2012 Vancouver Whitecaps varasi vuoden 2012 varaustilauksessa toisena pelaajana Mattocksin. Mattocks teki ensimmäisellä kaudellaan (2012) kahdeksan maalia 22 ottelussa. Hän oli joukkueensa paras maalintekijä. Seuraavalla kaudella hän teki kolme maalia 20 ottelussa. Vuonna 2013 hän pelasi myös kolme ottelua Whitecapsin reservijoukkueessa. Kaudella 2014 Mattocks teki kuusi maalia 31 ottelussa.

Mattocks pelasi ensimmäisen ottelunsa Jamaikan maajoukkueessa 15. elokuuta 2012 ystävyysottelussa El Salvadoria vastaan. Ensimmäisen maalinsa Mattocks teki ystävyysottelussa Barbadosta vastaan 2. maaliskuuta 2014. Mattocks osallistui vuoden 2014 Caribbean Cupiin ollen jaetusti turnauksen paras maalintekijä kolmella maalilla. Jamaika voitti lopulta turnauksen. Hän osallistui myös vuoden 2015 Copa Américaan, jossa pelasi kaksi ottelua. Hänet on valittu myös Gold Cupin vuoden 2015 turnaukseen. Hän on tehnyt 21 ottelussa kahdeksan maalia.

## Lähteet
Haapamäen Urheilijat

**Haapamäen Urheilijat ry** on vuonna 1914 perustettu urheiluseura Keuruun kaupungin Haapamäellä, jonka toimintaan kuuluvat hiihtosuunnistus, suunnistus, voimailu ja kuntourheilu. Seuraa edustava Milka Reponen voitti hiihtosuunnistuksen keskimatkan maailmanmestaruuden 2015. Seura voitti kultaa hiihtosuunnistuksen SM-viestissä Kouvolan Kuusankoskella 2015.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1950-luvun vaihteessa. Haapamäen Urheilijat aloitti pesäpallon aluesarjassa vuonna 1939. Korkeimmillaan seuran joukkue pelasi maakuntasarjassa vuosina 1948–1951.

## Lähteet

## Aiheesta muualla
*Seuran sivusto
*Nopeammin, korkeammalle, voimakkaammin – Haapaveden Urheilijoiden historiikki vuosilta 1999–2008. 2008.
Aaron Brooks

**Aaron Jamal Brooks** (s. 14. tammikuuta 1985 Seattle, Washington) on yhdysvaltalainen koripalloilija, joka on pelannut NBA:ssa vuodesta 2007 lähtien yhtä Kiinassa vietettyä kautta lukuun ottamatta.

Pelintekijänä pelaavan Brooksin varasi  26. vuorolla Houston Rockets, jota hän edusti vuoteen 2011 saakka ja uudestaan kauden 2013–2014. Kauden 2009–2010 päätteeksi hänet valittiin .

## Lähteet

* Aaron Brooks NBA Stats Basketball-Reference.com 
* Aaron Brooks Stats College Basketball at Sports-Reference.com 
* Profiili nba.com 

### Viitteet
Hurrikaani Ismael

**Hurrikaani Ismael** oli Tyynenmeren hurrikaani, joka surmasi yli sata henkeä Pohjois-Meksikossa vuoden 1995 Tyynenmeren hurrikaanikauden aikana. Tuhansia jäi kodittomaksi.

Hurrikaani alkoi heikentyä rajusti liikkuessaan Sierra Madren vuorten ylitse, ja se haihtui 16. syyskuuta.

## Lähteet
Sipsukka seikkailee kotona

**Sipsukka seikkailee kotona** on virolaissyntyisen käsikirjoittaja-ohjaaja Anna Jaanisoon kirjoittama näytelmä vuodelta 2015. Se perustuu virolaisen lastenkirjailijan Eno Raudin vuonna 1962 kirjoittamaan kirjaan *Sipsik*. Kirjasta on dramatisoitu Virossa lukuisia näyttämöteoksia, oopperaa, nukketeatteria, teatteria, balettia ynnä muuta.

Näytelmää on esittänyt Suomessa Helsinki International Theatre, ja sen ensi-ilta oli 13. kesäkuuta 2015 Kansallismuseon Linnanpihalla.

## Lähteet
* Näytelmä Helsinki International Theatren sivulla
Kersantti Napalm

**Kersantti Napalm** on Vesa Vitikaisen ja Markus Tuppuraisen luoma sarjakuvahahmo, Patriot American Forcen supersankari. Napalm-tarinoita ovat piirtäneet useat kuvittajat, tunnetuimpina Petri Hiltunen, Kristian Huitula,  Anssi Rauhala ja Kari Sihvonen.

## Lähteet
* 

## Aiheesta muualla
* Tero Mielonen: Turpaan vaan ja onnea. Kvaak.fi 14.12.2014.
* Vesa Vitikainen: Twistaten Sirkkeliin, Kersantti Napalm!  Sarjainfo 3/2004. (PDF)
* Toni Jerrman: Kersantti Napalm: Best of 1996–2005. Tähtivaeltaja 1/2015.
* Jokke Saharinen: Arvio: Kersantti Napalm - Supisuomalainen supersankari. Keskisuomalainen 26.03.2016.
Ramon Sessions

**Ramon Sessions** (s. 11. huhtikuuta 1986 Myrtle Beach, Etelä-Carolina) on yhdysvaltalainen koripalloilija, joka on pelannut NBA:ssa vuosina 2007–2018.

Pelintekijänä tai heittävänä takamiehenä pelaavan Sessionsin varasi  56. vuorolla Milwaukee Bucks, jota hän edusti vuoteen 2009 saakka ja uudestaan hetken vuonna 2014. Hänen muita NBA-seurojaan ovat olleet Minnesota Timberwolves, Cleveland Cavaliers, Los Angeles Lakers, Charlotte Bobcats, Sacramento Kings, Washington Wizards, Charlotte Hornets sekä kesästä 2017 helmikuuhun 2018 New York Knicks ennen paluuta loppukaudeksi 2018 Washington Wizardsiin.

Marraskuussa 2018 Sessions siirtyi israelilaisseura Maccabi Tel Aviviin.

## Lähteet

* Ramon Sessions NBA Stats  Basketball-Reference.com 
* Ramon Sessions Stats College Basketball at Sports-Reference.com 
* Profiili nba.com 

### Viitteet
Päällystakki (sarjakuva)

**Päällystakki** on Kivi Larmolan sarjakuva-albumi, jonka julkaisi Like vuonna 2010. Teos perustuu Nikolai Gogolin novelliin ”Päällysviitta” (1842).

## Lähteet

## Aiheesta muualla
* Markku Reunanen: Päällystakki. V2.fi 15.1.2011.
Moraalin metafysiikan perustus

**Moraalin metafysiikan perustus** () on Immanuel Kantin vuonna 1785 ilmestynyt moraalifilosofinen teos. Teoksen on suomentanut Markus Nikkarla, ja suomennoksen on julkaissut Areopagus vuonna 2015. 

Teos on julkaistu aiemmin J. E. Salomaan suomentamana nimellä *Tapojen metafysiikan perustus* julkaisussa Immanuel Kantin *Siveysopilliset pääteokset* (1931). Jyrki Aleniuksen mukaan ”Salomaan suomennos – – jää todistamaan menneestä”. Uudesta suomennoksesta Alenius sanoo, että se on ”sujuvaa ja filosofisestikin perusteltua suomea”. Hän pitää johdantoa hyödyllisenä. 

## Lähteet
Who Are You (kappale)

**Who Are You** on brittiläisen rockyhtyeen The Whon kappale heidän vuoden 1978 samannimiseltä albumilta, *[[Who Are You]]*, joka oli viimeinen albumi ennen rumpali Keith Moonin kuolemaa syyskuussa 1978. Kappaleesta tuli yksi yhtyeen isoimmista hiteistä Pohjois-Amerikassa, päästen parhaimmillaan sijalle 7 Kanadassa ja sijalle 14 Yhdysvalloissa. Kappale toimii yhdysvaltalaisen *[[C.S.I.]]*-televisiosarjan tunnusmusiikkina.
  
## Taustaa
Kappaleen sanoitukset saivat inspiraationsa Townshendin kokemasta tapauksesta. Oltuaan ulkona juomassa Sex Pistolsin Steve Jonesin ja Paul Cookin kanssa, poliisi löysi Townshendin ”Sohon oviaukolta”. Poliisi antoi Townshendin mennä, jos hän pystyisi turvallisesti kävelemään pois.

## Listasijoitukset

## Lähteet
Stéphane Lasme

**Stéphane Lasme** (s. 17. joulukuuta 1982 Port-Gentil) on gabonilainen koripalloilija. Hän on maansa ainoa NBA:han varattu ja siellä pelannut koripalloilija. Lyhyen NBA-uransa jälkeen hän on pelannut menestyksekkäästi Euroopassa.

Etupäässä isona laitahyökkääjänä pelaavan Lasmen varasi  46. vuorolla Golden State Warriors, jonka lisäksi Lasme edusti NBA:ssa Miami Heatia. Hän pelasi myös D-leaguessa.

Euroopassa pelatessaan Lasme on pelannut muun muassa Euroliigaa ja voittanut muun muassa Kreikan ja Serbian mestaruuksia. Runsaasti heitontorjuntoja tekevä Lasme on saanut myös palkintoja (Euroliigan ja D-leaguen kauden paras puolustaja) puolustamisestaan.

## Lähteet
* Stephane Lasme NBA Stats  Basketball-Reference.com 
* Stephane Lasme Europe Stats Basketball-Reference.com 
* Stephane Lasme Stats College Basketball at Sports-Reference.com 
* Profiili  nba.com 
* Profiili  acb.com 

### Viitteet
Fiat Linea

**Fiat Linea** on Fiatin vuosina 2007–2018 valmistama keskiluokan sedan, joka korvasi Fiat Marean sekä Albean. Auto perustuu alustaltaan ja tekniikaltaan kaksi vuotta aikaisemmin esiteltyyn Fiat Grande Puntoon, ja Euroopassa myydyt mallit valmistettiin Turkissa. Linean korvasi Euroopassa Fiat Tipo ja Etelä Amerikassa Fiat Cronos.

Suomen moottorivalikoimassa oli kolme vaihtoehtoa. Bensiinimoottoreina oli kaksi 1,4-litraista, joista vapaasti hengittävässä oli tehoa 77 hevosvoimaa ja turboahdetussa T-Jetissä 120 hevosvoimaa. Dieselmoottori oli 1,3-litrainen (90&nbsp;hv) Multijet. 

Varustetasoja ei ollut kuin yksi. Vakiovarustukseen sisältyi kuusi turvatyynyä, ABS-jarrut hätäjarruassistentilla, ISOFIX-kiinnikkeet takaistuimella, nahkaverhoiltu monitoimiohjauspyörä, manuaali-ilmastointi, sähköikkunat edessä, kuljettajan istuimen korkeussäätö, ohjauspyörän korkeuden ja etäisyyden säätö, radio/CD-soitin kuudella kaiuttimella ja sumuvalot.

## Lähteet

## Aiheesta muualla
Behind Blue Eyes

**Behind Blue Eyes** on brittiläisen rockyhtyeen The Whon kappale. Se julkaistiin marraskuussa 1971 toisena singlenä heidän viidenneltä albumilta, *[[Who's Next]]*. Kappale on yksi yhtyeen tunnetuimmista ja monet artistit ovat tehneet siitä cover-version.

## Taustaa
Kappale sai alkunsa The Whon konsertin jälkeen Denvrissä 9. kesäkuuta. Esityksen myötä Townshend joutui naisfanin houkuttelemaksi, mutta hän meni sen sijaan yksin hotellihuoneeseensa, mahdollisesti henkisen johtajansa Meher Baban opetuksien tuloksena. Saavuttuaan huoneeseensa hän alkoi kirjoittaa kappaletta.

## Listasijoitukset

## Kokoonpano

*Roger Daltrey - laulu
*Pete Townshend - kitarat, taustalaulu
*John Entwistle - bassokitara, taustalaulu
*Keith Moon - rummut

## Lähteet
### Viitteet
Eno Raud

**Eno Raud** (15. helmikuuta 1928 Tartto, Viro – 9. heinäkuuta 1996 Haapsalu, Viro) oli virolainen lastenkirjailija. 

Raudin isä oli Mart Raud. Hänen puolisonsa oli Aino Pervik. Heidän lapsiaan ovat Rein Raud, Piret Raud ja Mihkel Raud.

## Suomennetut teokset
* Niin vai näin, suom. Eino Kiuru ; kuv. L. Rooza. 1961. 
* Sipsik, suom.. Ulla-Liisa Heino. 1969. 
* Kadonneen pojan tapaus, suom. Eva Lille, 1970 
* Karhun talo / Eno Raud ; kuv. Siima Skop ; suom. Irja Typpö. 1975
* Lentävän lautasen arvoitus, suom. Eva Lille 1975 
* Anu ja Sipsik, suom. Irja Typpö, 1979 
* Näpsäkäävät, suom. Eva Lille. 1986 
* Kissat ja hiiret, suom.  Paul Raudsepp. 1991 
* Puujumala, suome. Jouko Vanhanen. 1999

## Teokset viroksi
### Proosa
*"Roostevaba mõõk" (1957)
*"Sõjakirves on välja kaevatud" (1959)
*"Mõru kook" (1959)
*"Kurjad mehikesed" (1961)
*"Rein karuradadel" (1962)
*"Sipsik" (1962)
*"Anu ja Sipsik" (1970)
*"Põdrasõit" (1965)
*"Väike motoroller" (1965)
*"Helikopter ja tuuleveski" (1966)
*"Peep ja sõnad" (1967)
*"Tuli pimendatud linnas" (1967)
*"Etturid" (1968)
*"Päris kriminaalne lugu" (1968)
*"Huviline filmikaamera" (1969)
*"Lugu lendavate taldrikutega" (1969)
*"Telepaatiline lugu" (1970)
*"Karu maja" (1972)
*"Konn ja ekskavaator" (1972)
*"Toonekurg vahipostil" (1974)
*"Väike autoraamat" (1974)
*"Naksitrallid. Esimene raamat" (1972)
*"Naksitrallid. Teine raamat" (1975)
*"Jälle need naksitrallid. Esimene raamat" (1979)
*"Jälle need naksitrallid. Teine raamat" (1982)
*"Märgutuled Padalaiul" (1977)
*"Ninatark muna" (1980)
*"Suvejutte veski alt" (1982)
*"Kassid ja hiired" (1985)
*"Siniste kaantega klade" (1993)

### Runot
*"Kalakari salakaril" (1975)
*"Käbi käbihäbi" (1977)
*"Padakonna vada" (1985)
*"Kilul oli vilu" (1987)
*"Kala kõnnib jala" (1997)

### Kansanrunouden sovitukset
*"Kaval-Ants ja Vanapagan" (1958)
*"Suur Tõll" (1959)
*"Kalevipoeg" (1961)
*"Kilplased" (1962)
*"Tark mees taskus" (1971)

### Kokoelmat
*"Kirju-Mirju" (1969)
*"Kirju-Mirju 2. osa" (1974)

## Tunnustukset
* Eesti NSV teeneline kirjanik 1978

## Lähteet
Esra Terä

**Esra Immanuel Terä** (25. lokakuuta 1903 – 13. tammikuuta 1940 Ahvenanmeri) oli suomalainen meriväenluutnantti ja Lapuan liikkeen aktivisti.

Terän vanhemmat olivat käsityönopettaja Frans Vihtori Terä ja Anna Margareeta Rytkönen. Hänen puolisonsa oli Rakel Simojoki, poliitikko Elias Simojoen sisko. Terä kävi kahdeksan luokkaa Joensuun suomalaista lyseota ja siirtyi ensin sotilasuralle ja sitten kauppalaivaston palvelukseen. Sisällissotaan valkoisten riveissä osallistunut Terä oli mukana myös Aunuksen retkikunnassa. Asevelvollisuutensa Terä suoritti vuonna 1922 ja kadettikoulun merikadettiosaston 1922–1925. Aliluutnantiksi hänet ylennettiin 1925 ja meriväen luutnantiksi 1926. Terä palveli Rannikkolaivastossa 1925–1927.

Esra Terä määrättiin Lavansaaren merivartioaseman päälliköksi vuonna 1930 ja toimi samalla merivartiolaitoksen koko itäisen Suomenlahden aluepäällikkönä.

Terä oli mukana käynnistämässä Mäntsälän kapinaa helmikuussa 1932. Juuri hänen johtamansa neljäsataa suojeluskuntalaista avasivat tulen Ohkolan työväentaloa kohti, mistä koko kapina lähti liikkeelle.

Syksyllä 1935 Terä osallistui Sinimustat-nuorisojärjestön yhdessä Viron vapsien johtajan Artur Sirkin kanssa suunnitteleman Viron vallankaappaushankkeen valmisteluun ja oli järjestämässä salaista kuriiriliikennettä Suomen ja Viron välille yhdessä Jaakko Virkkusen ja Anton Eonsuun kanssa. 

Talvisodassa Terä toimi saattuetehtävissä Pohjanlahdella. Hän hukkui tammikuussa 1940 saattaja-aluksensa Aura II:n upottua sukellusvenejahdissa oman syvyyspommin räjähtämiseen Märketin lähellä Ahvenanmerellä. 

Terän muistolaatta on Merisotakoulun päärakennuksen pääportaikon seinällä muiden vastaavien joukossa. 

## Lähteet

## Aiheesta muualla
* Merikadettiemme kujeita. Hoborg-juhla kadettilaiva "Turunmaalla". Kirjoittanut E. Terä. Valokuvannut komentaja M. Golowin, Suomen Kuvalehti, 02.05.1925, nro 18, s. 12, Kansalliskirjaston digitaaliset aineistot
Pentti Tevä

**Pentti Kalervo Tevä** (ent. **Ax**, 8. joulukuuta 1907 – 25. helmikuuta 1940) oli suomalainen Harmon-patsaalla palkittu lentäjä, joka kaatui talvisodassa taistelulennolla.

Tevän vanhemmat olivat paperimestari Kalle Oskari Ax ja Selma Hytönen. Tevä kävi Kajaanin lyseon ja siirtyi asevelvollisuutensa 1926-1927 suoritettuaan sotilasuralle. Ilmavoimien ohjaajakoulun hän kävi 1928, hävittäjäkurssin 1932 ja mittarilentokurssin 1933, jolloin hän suoritti myös sotilasradiosähköttäjätutkinnon. Alikersantiksi ja kersantiksi Tevä ylennettiin 1927, ylikersantiksi 1931, vääpeliksi 1932 ja reservin luutnantiksi 1939. Hän toimi IlmK:n koulutusaliupseerina ja lentokoneohjaajana 1927-1928, MaalK:ssa 1928-1929 ja 2. Erill. MeLL:ssä lentomestarina 1929 ja ohjaajana 1929-1935 ja sitten LAs. 5:ssa lentokoneohjaajana. Tammikuun 28. päivänä 1933 hän pelasti joukon muita lentäjiä Laatokalta jäälautalta, mistä sai tunnustuksena Harmon-patsaan vääpeli Reino Vilkunan kanssa, Suomen Valkoisen Ruusun I lk:n mitalin kultaristein ja Suomen Meripelastusseuran kunniakirjan.

Talvisodassa Tevä toimi hävittäjälentäjänä Lentolaivue 26:ssa ja osallistui kaikkiin laivueensa käymiin taisteluihin. Partiolennolla helmikuussa 1940 hän joutui taisteluun yhdeksän Polikarpov R-5 -viholliskoneen laivueen kanssa, joista hän pudotti kaksi, ennen kuin hänen oma koneensa sai täysosuman ja räjähti kappaleiksi.

## Fiktiossa
Kirjailija Erkki Rekimies julkaisi vuonna 1963 kirjan *Laatokan lentäjät*, jossa hän kuvailee elävästi joskin kirjailijan vapauksia ottaen Tevän ja Vilkunan urotyötä vuonna 1933. Vilkunasta kirjailija käyttää sukunimeä Aalto.

## Lähteet
Kreikan velkakriisi

**Kreikan velkakriisi** alkoi vuoden 2008–2009 taantuman jälkeen. Vuonna 2009 paljastui, että Kreikka oli vuosien ajan vääristellyt taloustilastojaan. Paljastus horjutti luottamusta Kreikan talouteen ja sen oli maksettava yhä korkeampaa korkoa lainoistaan. Maalla ei ollut mahdollisuuksia selvitä 360 miljardin euron velkojensa maksamisesta. Euromaat ja Kansainvälinen valuuttarahasto (IMF) tulivat sen vuoksi keväästä 2010 alkaen tukemaan Kreikkaa satojen miljardien eurojen takuilla (huhtikuun 2010 pelastusohjelma ja helmikuun 2012 Kreikka II -tukiohjelma). Kreikka puolestaan sitoutui tiukkaan säästöpakettiin. Kreikan poliitikot olivat kuitenkin haluttomia suuriin säästöhin. Vuodesta 2010 tukirahoja hallinnoi Euroopan rahoitusvakausväline ERVV.

Vuonna 2011 talouskriisi johti epäluottamukseen koko euroaluetta kohtaan vaikeuttaen myös Saksan kaltaisten vahvojen eurotalouksien velkakirjojen myyntiä. Loppuvuonna 2011 euron hajoamista pidettiin mahdollisena skenaariona. Kriisi kuitenkin laantui kun Euroopan keskuspankki (EKP) vakuutti markkinat siitä, ettei se päästäisi euroalueen jäsenvaltioita konkursseihin. Kriisin kiperin hetki oli vuoden 2012 puolivälissä. Silloin pääomaa pakeni euroalueelta ja valtionlainojen markkinakorot kohosivat voimakkaasti Espanjaa ja Italiaa myöten. Jopa EKP ja EU-komissio pelkäsivät tuolloin euron hajoamista, vaikkakin tuomitsivat moiset pelot tuolloin perusteettomiksi tuomiopäivän profetioiksi.

Kreikan velkakierteen jatkuessa vuonna 2014 europäättäjät vakuuttelivat, että euroalue on peruuttamaton ja Kreikka on sen pysyvä jäsen. Yhdysvaltain talouspäättäjät ja finanssimarkkinoiden analyysitalot alkoivat epäillä asiaa. He katsoivat, että Kreikan ero eli Grexit on mahdollinen, muttei riskitön. Yhdysvaltain hallituksen neuvonantaja varoitti huhtikuussa 2015, että Grexit ei olisi pahasta vain Kreikalle, vaan se aiheuttaisi erittäin suuren riskin koko maailman taloudelle. Se loisi viimeistään seuraavassa kriisissä epävarmuuden muidenkin euromaiden mukana pysymisestä.

Kreikassa järjestettiin kansanäänestys 5. heinäkuuta 2015 koskien velkojien maan hätärahoitusneuvotteluissa asettamien ehtojen hyväksymistä. Äänestyksessä ei-äänet voittivat osuudella 61,31&nbsp;%, toisin sanoen kreikkalaiset hylkäsivät velkojien ehdotukset. 15. heinäkuuta 2015 Kreikan parlamentti äänesti lainapaketin ehtojen hyväksymisestä. ”Kyllä”-äänet voittivat 229–64. Tammikuussa 2016 Standard & Poor's sanoi, että Kreikan talous on osoittautunut arvioitua kestävämmäksi ja nosti Kreikan luottoluokitusta pykälällä CCC+ luokkaan B-. Kreikan ei enää uskota jättävän velkaansa maksamatta.

## Lähteet
Sormet sopassa

__NOTOC__
**Sormet sopassa** -keittokirjan julkaisi Näkövammaisten Keskusliitto syksyllä 1995. Keittokirja oli saatavissa Isokirjoituksena, pistekirjoituksena ja elektronisena Luetus-julkaisuna. 

Isokirjoituksena tuotetussa keittokirjassa kirjasinkoko oli keskimääräistä suurempi. Kirja oli kierreselkäinen, jolloin sen saattoi helposti taittaa haluamansa sivun kohdalta ja suojata esim. muovitaskulla. 

Pistekirjoituksella viisiosainen keittokirja vei tilaa huomattavasti enemmän. Pistekirjoituksella keittokirjan koko oli 10 kansiota. 

Näkövammaiset voivat hankkia keittokirjan myös Elektronisena Luetus -julkaisuksi muokattuna. Luetus -julkaisuja tuottaa Näkövammaisten Keskusliiton tiedonhallintapalvelut, ja ne on tarkoitettu vain näkövammaisten käyttöön. Luetus-muodossa ilmestyy mm. useita sanoma -ja aikakauslehtiä. 

## Historia

Näkövammaisille oli tehty Näkövammaisten keittokirja vuonna 1979 (Sokeain Keskusliitto).  

Sormet sopassa -keittokirja sai alkunsa jo 1990-luvun alussa. Näkövammaisten Keskusliiton kotitaloustoimikunta perusti työryhmän ja keittokirja julkaistiin syksyllä 1995.

## Keittokirja

Keittokirjassa on yli 500 ruokaohjetta ja erilaisia artikkeleja. Keittokirja jaettiin viiteen osa-alueeseen.

Ensimmäisessä osassa on artikkeleita, joissa  on perustietoa ja erilaisia näkökulmia ruoanlaittoon. Toisessa osassa on ohjeita hyvien, mutta helppojen ja nopeiden ruokien valmistukseen. Kolmannessa osassa on vinkkejä aikaa vaativaan viikonloppukokkaamiseen. Neljännessä osassa on ohjeita, jotka vievät lukijat yhdessä ystävien kanssa illanistujaisten ja muiden yhteisten tapaamisten pariin. Viidennessä osassa käydään juhlapöytään ja tutustutaan vaativampiin ohjeisiin.

Keittokirjan valmistumisesta on lähes 20 vuotta. Osittain aika on kulkenut ohi, mutta kirjassa on myös paljon ajatonta tietoa ja ruokaohjeita.
Internetiin keittokirja siirtyi vuonna 2009.

## Aiheesta muualla
*www.sopassa.fi
No Kum-sok

**No Kum-sok** (myöhemmin **Kenneth H. Rowe**; 10. tammikuuta 1932, Sinhung, Korea – 26. joulukuuta 2022 Daytona Beach, Florida) oli Pohjois-Korean ilmavoimien luutnantti. Hän tuli tunnetuksi uskaliaasta loikkauksestaan Etelä-Koreaan pian Korean sodan päättymisen jälkeen. 

## Nuoruus
No Kum-sok syntyi varakkaaseen perheeseen tuolloin Japanin vallan alla olleessa Koreassa vuonna 1932. No halusi jo ala-asteikäisenä liittyä vapaaehtoisena Japanin ilmavoimiin, joka tuolloin värväsi korealaisia kamikaze-lentäjiksi. Non isä esti poikansa suunnitelmat, sillä Japanin tiedettiin tulevan olemaan sodan häviävä osapuoli. 

Toisen maailmansodan jälkeen Korean niemimaa jaettiin kahtia, ja No jäi asumaan Pohjoisen alueelle. 16-vuotias No oli kuitenkin alkanut ihannoida yhdysvaltoja ja amerikkalaista elämäntapaa pian sodan päättymisen jälkeen. Länsimaalaista ja etenkin amerikkalaismielistä ajattelutapaa ei ollut kuitenkaan turvallista harjoittaa Pohjois-Koreassa.

No liittyi armeijaan tekeytyen omistautuneeksi kommunistiksi, jotta hän pääsisi ylemmäksi yhteiskunnan arvojärjestyksessä. No otettiin vapaaehtoisena Pohjois-Korean ilmavoimiin, ja hän lensikin useita taistelutehtäviä Korean sodassa MIG-15 koneellaan.

## Pako
No Kum-sok pakeni Pohjois-Koreasta vuonna 1953, muutama viikko Korean sodan päättymisen jälkeen. Hän lensi harjoituslentoa ja päätti yksinkertaisesti lentää vapauteen. Non pako oli erittäin uskalias, sillä hän lensi suoraan Etelä-Korean pääkaupungin Soulin lähellä sijaitsevaan amerikkalaiseen lentotukikohtaan, jossa viholliskone ammuttaisiin normaalisti heti alas. Non onneksi tukikohdan ilmavalvontatutka oli sammutettu korjauksen ajaksi, minkä vuoksi hän pääsi laskeutumaan turvallisesti Etelä-Korean maaperälle. 

No sai ystävällisen vastaanoton amerikkalaisilta, sillä hänellä oli paljon arvokasta tietoa Pohjois-Koreasta ja sodan taustoista. Amerikkalaiset tiedusteluviranomaiset olivat myös innoissaan saadessaan tutkittavaksi vihollisten käyttämän MIG-15 koneen.

Non kuulustelupöytäkirjoja pidettiin salaisina vuoteen 2012 asti.

No Kum-sok muutti Yhdysvaltoihin vuonna 1954. Hän sai 100 000 dollaria palkkioksi onnistuneesta loikkauksesta lentokoneen kanssa. Sama palkkio luvattiin myös muille Kiinasta, Neuvostoliitosta tai Pohjois-Koreasta loikkaaville piloteille.

## Myöhempi elämä
No Kum-sok vaihtoi pian muuton jälkeen nimensä Kenneth H. Roweksi. Hän valmistui Delawaren yliopistosta elektroniikkainsinööriksi sekä teki pitkän uran lentokoneinsinöörinä. No avioitui Pohjois-Koreasta muuttaneen vaimonsa kanssa ja he saivat kolme lasta. Myöhemmin hänelle myönnettiin myös Yhdysvaltain kansalaisuus.

## Lähteet
* Rowe, Kenneth H. (No Kum-sok); Osterholm, J. Roger (1996). A Mig-15 to Freedom McFarland & Cinoany Inc.
Hung-parlamentti

**Hung-parlamentti** (engl. *hung parliament*) on erityisesti kaksipuoluejärjestelmässä tila, jossa yksittäinen poliittinen puolue tai puolueiden liittoutuma ei saa parlamentissa (lainsäädäntöelimessä) ehdotonta enemmistöä.

Kaksipuoluejärjestelmässä kahdesta puolueesta toinen saa yleensä vaaleissa ehdottoman enemmistön parlamenttiin ja muodostaa uuden hallituksen. Hung-parlamentti on poikkeus tästä mallista, ja sitä voidaan pitää poikkeavana ja epätoivottavana, sillä parlamentille kuuluva lainsäädäntötyöskentely ei helposti onnistu.

Monipuoluejärjestelmissä on harvinaista, että yksittäinen puolue voittaa kansanedustajapaikkojen enemmistöä, jolloin hung-parlamentti on normaalitila eikä käsitettä käytetä. Sitä voidaan kuitenkin käyttää kuvaamaan vaalitulosta, jossa mikään vakiintunut puolueiden liittoutuma ei saa selvää enemmistöä paikoista, kuten vuoden 2005 Saksan liittopäivävaaleissa.

## Lähteet

## Aiheesta muualla
*Meaning and origin of ‘hung’ in ‘hung parliament’ *Wordhistories.net*
Gudbrandsdalen

**Gudbrandsdalen** on Opplandin läänissä, Norjassa sijaitseva suuri laakso. Sen alueella sijaitsee myös samanniminen Norjan piiri.

## Maantiede
Laakso jaetaan kolmeen osaan. Norddalen sijaitsee Lesjan, Dovren, Skjåkin, Lomin, Vågan ja Selin kuntien alueella. Keskiosa, Midtdalen, puolestaan jakautuu Nord-Fronin, Sør-Fronin and Ringebun kuntiin. Eteläisin osa, Sørdalen, kuuluu Øyerin, Gausdalin ja Lillehammerin kuntiin.

Yhdessä Glomma-joen ja Østerdalen-laakson kanssa, Lågen-joki ja Gudbrandsdalen muodostavat Norjan suurimman joki/laakso-systeemin. Laakson lähellä sijaitsevia korkeimpia vuoristoalueita ovat Dovre, Jotunheimen ja Rondane.

### Laakson vesi
Laakson pohjalla virtaa Gudbrandsdalslågen-joki, josta käytetään myös lyhyempää nimitystä, Lågen. Vesi laskee kohti Oslonvuonoa. Matkalla etelään joen vesi käy laakson varrella sijaitsevissa Losna- ja Mjøsa-järvissä.

## Liikenne
Gudbrandsdalenia pitkin kulkee Dovrebanen-junareitti ja E6-valtatie. Laakso onkin pääkulkuväylä Oslon, keskisen itä-Norjan alankojen ja Trondheimin sekä Møren ja Romsdalin läänin väliselle maaliikenteelle.

## Lähteet

## Aiheesta muualla
Karbenoidit

**Karbenoidit** ovat metallien komplekseja, joilla on karbeenien kaltaisia kemiallisia ominaisuuksia. Karbenoidit voivat reagoida joko suoraan karbeeneina tai toimia karbeenien lähteenä. Termiä käytetään myös silloin, kuin ei olla varmoja esiintyykö reaktiossa vapaata kompleksoitumatonta karbeenia Toinen suppeamman määritelmän mukaan karbenoideja ovat α-halogeenialkaanien metallikomplekseja ([LnMCH2X]). Karbeenien tavoin myös karbenoidit ovat hyvin elektrofiilisia ja reagoivat heikkojenkin nukleofiilien kanssa. Tämän vuoksi karbenoideja esiintyy lähinnä reaktioiden välivaiheina. Tyypillisiä ovat muun muassa alkeenien syklopropanointireaktiot. Synteettisesti käytetyimpiä karbeeneja ovat litium-, rodium- ja sinkkikarbeenit, esimerkiksi sinkkikarbeeneja muodostuu Simmons–Smith-reaktiossa.

## Lähteet
Radiotalo

**Radiotalo** on useista radiolähetystoimintaan tarkoitetuista kuuluisista rakennuksista käytetty nimi. Tunnettuja radiotaloja ovat muun muassa seuraavat:

* Broadcasting House, BBC:n radiotalo ja pääkonttori Lontoossa
* Maison de la Radio, Radio Francen toimitalo Pariisissa
* Haus des Rundfunks, Berliinin vanha radiotalo
* Radiohuset, Sveriges Radion radiotalo ja pääkonttori Tukholmassa
* Kringkastingshuset, NRK:n radiotalo Oslossa
* Mediatalo, ent. Radiotalo, Yleisradion studiorakennus Helsingissä
* Fabianinkatu 15, ”vanha Radiotalo”, Yleisradion toimitalo 1934–1981, nyk. Korkeimman hallinto-oikeuden toimitalo
Morgan Brittany

**Morgan Brittany** (synt. **Suzanne Cupito**; s. 5. joulukuuta 1951 Hollywood, Kalifornia) on yhdysvaltalainen näyttelijä. Hän on näytellyt muun muassa Katherine Wentworthin roolissa 1970–1980-luvun saippuasarjassa *[[Dallas (televisiosarja)|Dallas]]*.

## Ura
### Lapsinäyttelijä
Brittany, jonka alkuperäinen nimi on Suzanne Cupito, aloitti näyttelemisen lapsena vuonna 1957 televisio-ohjelma *[[Playhouse 90]]*. Tätä seurasivat kolme roolia televisiosarjassa *[[Hämärän rajamailla]]* (eng. *Twilight Zone*). Lisäksi hänellä oli kreditoimaton rooli vuoden 1963 elokuvassa *[[Linnut (elokuva)|Linnut]]* ja merkittävä yhden jakson rooli televisiosarjassa *[[Lännen tie (televisiosarja)|Lännen tie]]*. Vuonna 1964 Cupito esitti sokeaa tyttöä televisiosarjan *[[Äärirajoilla]]* kaksiosaisessa jaksossa.

### Mallinura ja aikuisroolit
Cupito muutti 18-vuotiaana nimensä Morgan Brittanyksi ja alkoi työskennellä mallina. Hän toimi Ford-mallitoimiston mallina New Yorkissa ja esiintyi muun muassa L’Oréalin ja Fordin mainoksissa. Brittany mainosti myös Levi’s-farkkuja ja Camay-saippuamerkkiä. Japanilainen meikkiyhtiö Kanebo palkkasi hänet mainoksensa malliksi, jonka merkeissä Brittany muutti Tokioon kahdeksi ja puoleksi vuodeksi. Hän palasi Yhdysvaltoihin vuonna 1976 ja aloitti uudelleen näyttelijänuransa.

Brittany näytteli Vivien Leighiä tositapahtumiin perustuvassa elokuvassa *[[Gable and Lombard]]*. Hänellä oli myös roolit televisioelokuvissa *[[Sarahin voima]]* (*The Initiation of Sarah*) ja *[[Hämmästyttävä Howard Hughes]]*. Uransa tunnetuimman roolin Brittany sai saippuadraamasta *[[Dallas (televisiosarja)|Dallas]]*, jossa hän esitti Pamela Ewingin ja Cliff Barnesin juonittelevaa siskopuolta Katherine Wentworthia. Brittany oli mukana sarjassa vuosina 1981–1982 ja palasi lyhyesti rooliin 1985 ja 1987. 

*Dallasin* jälkeen Brittany jatkoi näyttelemistä useissa televisiosarjoissa ja -elokuvissa. Hän toimi myös televisio-ohjelmien *Star Games* ja *Photoplay* juontajana. Hän vieraili muun muassa sarjoissa *[[Lemmenlaiva]]*, *[[Pulmuset (televisiosarja)|Pulmuset]]*, *[[Murhasta tuli totta]]*, *[[Nanny]]* ja *[[Melrose Place]]*. Hän näytteli elokuvassa **, joka esitettiin vain elokuvajuhlilla. Myöhempinä vuosina Brittany on ollut mukana muutamissa indie-elokuvissa.

## Yksityiselämä
Brittanyn aktiivinen näyttelijänura on sittemmin päättynyt. Nykyään hän työskentelee konservatiivien poliittisena kommentaattorina, toimittajana ja kirjailijana. 

Brittany on ollut vuodesta 1981 lähtien naimisissa stunttimies Jack Gillin kanssa. Heillä on kaksi lasta, näyttelijä Katie Gill (s. 1985) ja muusikkona ja stunttina toimiva Cody Gill (s. 1988).

## Aiheesta muualla

*
Jenni Lahtinen

**Jenni Helena Lahtinen** (s. 16. heinäkuuta 1981 Tampere) on suomalainen kilpakävelijä, joka edustaa Ikurin Virettä. Lahtinen on saavuttanut maantiekävelyn SM-kilpailuissa 20 kilometrin kävelyssä hopeaa vuonna 2005 ja pronssia vuosina 2008, 2011 ja 2015. Viestijuoksun SM-kilpailuissa hänellä on 3 × 3 000 metrin kävelyviestistä hopeaa vuodelta 2003 ja pronssia vuosilta 1999, 2000, 2002 ja 2006. Sisäratojen SM-kilpailuista hänellä on 3 000 metrin kävelystä pronssi vuodelta 2007.

## Lähteet
Fotoinitiaattori

**Fotoinitiaattori** (”valo-initiaattori”, engl. *photoinitiator*) on kemiallinen yhdiste tai katalyytti, joka hajoaa vapaiksi radikaaleiksi  altistuttuaan UV-säteilylle. Fotoinitiaattoreita esiintyy yleisesti ilmakehässä. Niitä käytetään myös teollisuudessa esimerkiksi katalyytteina polymerointireaktioissa.
Lohtander

**Lohtander** on pääosin Suomessa käytössä oleva sukunimi. Vuonna 2014 Suomessa oli 247 Lohtander-sukunimen omaavaa henkilöä, joista eniten, 53 kappaletta, oli kotoisin Nurmeksesta. Samana vuonna Ruotsissa oli 36 Lohtander-nimistä.

## Tunnettuja Lohtander-nimisiä
*Henkilöt ovat suomalaisia, ellei toisin mainita.*
* Kari Lohtander (s. 1975), rullakiekkoilija
* Oiva Lohtander (s. 1942), näyttelijä, ohjaaja ja dramaturgi
* Teemu Lohtander (s. 1979), pesäpalloilija
* Tuomas Lohtander (s. 1983), jääkiekkomaalivahti ja jääkiekkovalmentaja

## Lähteet
Muroidea

**Muroidea** on hiirimäisten jyrsijöiden alalahkoon kuuluva yläheimo. Siihen kuuluu vaihteleva joukko lajeja. Siihen kuuluvia lajeja esiintyy kaikkialla maailmassa napa-alueita ja joitakin valtamerten keskellä olevia saaria lukuun ottamatta. Niitä esiintyy myös lähes kaikissa maalla sijaitsevissa elinympäristöissä. Jotkin lajeista oleskelevat ajoittain maan alla ja jotkin vedessä. Osa lajeista parittelee aina saman kumppanin kanssa, toiset saattavat vaihtaa kumppania eri parittelukertojen välillä. Jotkin lajeista ovat päiväaktiivisia, jotkin yöaktiivisia. Jotkin lajit ovat laumaeläimiä, jotkin elävät yksin.  

## Lähteet

## Aiheesta muualla
*